ແຜນການເພື່ອແນໃສ່ສ້າງກົນໄກການປ້ອງກັນ, ຕ້ານການຟອກເງິນ, ອຸປະຖຳການກໍ່ການຮ້າຍ ແລະ ໜູນຊ່ວຍການແຜ່ຂະຫຍາຍອາວຸດລ້າງຜານຢູ່ ຫວຽດນາມ ຢ່າງມີປະສິດທິຜົນ ເພື່ອພື້ນຖານສັນຕິພາບ, ສະຖຽນລະພາບ, ພັດທະນາ ແລະ ເຊື່ອມໂຍງ, ຍົກສູງອິດທິພົນຊື່ສຽງ, ທີ່ຕັ້ງຂອງ ຫວຽດນາມ ໃນປະຊາຄົມສາກົນ; ປົກປ້ອງຜົນປະໂຫຍດແຫ່ງຊາດ, ບັນດາອົງການຈັດຕັ້ງ ແລະ ສ່ວນບຸກຄົນໃນພື້ນຖານເສດຖະກິດໃຫ້ເປັນຢ່າງດີທີ່ສຸດ, ປະກອບສ່ວນປ້ອງກັນ, ຕ້ານອາດຊະຍາກຳສໍ້ລາດບັງຫຼວງ, ຟອກເງິນ, ອຸປະຖຳການກໍ່ການຮ້າຍ ແລະ ໜູນຊ່ວຍການແຜ່ຂະຫຍາຍອາວຸດລ້າງຜານ... ຊຸກຍູ້ການເຕີບໂຕເສດຖະກິດ.
ແຜນການໄດ້ຊ່ວຍສ້າງກອບນິຕິກຳໃຫ້ສົມບູນແບບ, ສ້າງລະບົບເອກະສານກຳນົດກົດໝາຍໃຫ້ຄົບຊຸດ, ສອດຄ່ອງກັບສະພາບການຕົວຈິງຢູ່ພາຍໃນປະເທດ ແລະ ມຸ່ງໄປເຖິງການຕອບສະໜອງບັນດາມາດຕະຖານສາກົນ.
ແຜນການດັ່ງກ່າວໄດ້ວາງອອກບັນດາໜ້າທີ່ ແລະ ມາດຕະການແກ້ໄຂຄື: ສຳເລັດກອບກົດໝາຍກ່ຽວກັບການປ້ອງກັນ ແລະ ຕ້ານການຟອກເງິນ, ອຸປະຖຳການກໍ່ການຮ້າຍ ແລະ ໜູນຊ່ວຍການແຜ່ຂະຫຍາຍອາວຸດລ້າງຜານ... ບົນພື້ນຖານການຕອບສະໜອງບັນດາມາດຕະຖານສາກົນ ແລະ ເໝາະສົມກັບການສະພາບຕົວຈິງຂອງຫວຽດນາມ; ຍົກສູງປະສິດທິຜົນຂອງການປະເມີນຄວາມສ່ຽງຂອງການຟອກເງິນ, ໜູນຊ່ວຍການແຜ່ຂະຫຍາຍອາວຸດລ້າງຜານ ແລະ ການແຜ່ຂະຫຍາຍອາວຸດທຳລາຍລ້າງຜານ ແລະ ການຮ່ວມມືພາຍໃນປະເທດ.
ໄຊພອນ